יובל שרף

יובל שרף (נולדה ב-4 ביוני 1985, ט"ו בסיון ה'תשמ"ה) היא שחקנית, דוגמנית ויזמית ישראלית.

ביוגרפיה
שרף נולדה בתל אביב, למשפחה ממוצא פולני. אמה היא יעל שרוני-שרף, בת קיבוץ תל יצחק. בנעוריה גדלה באבן יהודה.

שירתה בצה"ל כמפיקה ביחידת הסרטה של דובר צה"ל.

בשנת 2008 סיימה לימודי משחק בסטודיו למשחק ניסן נתיב, ומאז היא משחקת בתיאטרון, בטלוויזיה, ובקולנוע הישראלי.

ב-2020 הקימה את המיזם Grouphug להורות ומשפחה.

קריירה

בטלוויזיה ובקולנוע

ב-2006 השתתפה בתור כתבת בתוכנית "המגזין" בערוץ 24. בנוסף ב-2006 השתתפה כמתמודדת בשעשועון הסאטירה "פפראצי" של yes.

ב-2008 שיחקה תפקיד אורח בסדרת הטלוויזיה "אולי הפעם", גילמה את ניצן בעונה הראשונה והשלישית של סדרת הטלוויזיה "סרוגים" שביימו לייזי שפירא וחוה דיבון, ואת נטע בסרט הקולנוע "איים אבודים" שכתב וביים רשף לוי.

ב-2009 גילמה את אילאיל בסדרת הטלוויזיה היומית "ראש גדול" ששודרה בערוץ הילדים וב-yes, ואת נעמה בסדרת הטלוויזיה "האמת העירומה" ששודרה בערוץ 10. ב-2010 גילמה בתפקיד אורח את "אלינור" בסדרת הטלוויזיה "החיים זה לא הכל" בערוץ 2, רשת לצד אבי קושניר.
גילמה את אליה בסדרת הטלוויזיה "חיים אחרים". ב-2011 גילמה את נעה בסרטו של יוסף סידר "הערת שוליים", והשתתפה בעונה השנייה של הסדרה הקומית "בובי ואני". בשנת 2012 גילמה בתפקיד מרכזי את ענת בסדרה "נויורק" מבית yes, וגם שיחקה בתור חוה בסרט "הדילרים".

השתתפה בווידאו קליפים לשירים של הלהקה הישראלית SodaBeat (סודהביט) שנוסדה ב-2011.

בשנת 2013 גילמה את דמותה של אלה גורסקי בסרטו של אבי נשר, "פלאות" לצד אורי חזקיה, אדיר מילר ואחרים. בתחילת אותה שנה השתתפה בווידאו קליפ לשיר "אסתר אוכלת פחמימה" של עברי לידר.

בשנת 2014 שיחקה בתפקיד הראשי בסרטו של עמוס גיתאי "אנה ערביה", ובסדרת הדרמה "שולחן לשישה", בערוץ 10.
השתתפה במערכון מטעם ארץ נהדרת לצד ערן זרחוביץ'.

מאותה שנה החלה להשתתף בתור פרזנטורית לקניוני עופר החדשים.

בשנת 2015, שיחקה בסרט הדרמה "ירח בבית 12" בבימויה של דורית חכים, ועל תפקידה בסרט הייתה מועמדת בפרסי אופיר לשחקנית המשנה הטובה ביותר בטקס פרסי אופיר לשנת 2015. הסרט יצא לאקרנים בספטמבר 2016. ב-2015 גם הנחתה את "טלסינמה" בערוץ הראשון, והתארחה בתוכנית הסאטירה "גב האומה" בערוץ עשר.

ב-2017 החלה לשחק בתפקיד ראשי בסדרה "פולמון" בערוץ HOT בידור ישראלי, בתפקיד קארן, בת זוגו של עידן לצידם של תומר קאפון, אורטל בן שושן ומאור שוויצר.

ב-2018 שיחקה בתפקיד מרכזי בסדרה הבריטית "מקמאפיה", לצד ג'יימס נורטון. באותה שנה שיחקה בסרטו של עמוס גיתאי "רכבת קלה".

ב-2019 שיחקה בסדרה "נחמה", שיצר רשף לוי, והיא מגלמת את מיכל נחמה. באותה שנה שיחקה גם בסרטו של גור בנטביץ' "קצפת ודובדבנים".

היא נבחרה להנחות את טקס פרסי אופיר לשנת 2019.

בשנת 2021 גילמה בקומדיית המצבים "לבד בבית" את קרן רבינוביץ', השתתפה בעונה השלישית של קומדיית המצבים "קופה ראשית" וגילמה את רוח'ל לייבוביץ' בסדרת הדרמה התקופתית "מלכת היופי של ירושלים" מבית yes.

ב-2022 שיחקה את ראש העיר איילת שטרן בעונה השלישית של מקיף מילאנו בכאן חינוכית.

בנוסף היא עתידה לגלם את טל בסרט הגרמני "All Russians Love Birch Trees".

בשנת 2023 שיחקה בסדרה 4:20 בתפקיד ניבי גרושתו של אסי (עוז זהבי).

בתיאטרון
בתיאטרון בית ליסין השתתפה שרף במספר הצגות: ב-2008 גילמה את ג'יל בהצגה "אקווס" ושיחקה בהצגה "עלמה ורות";
ב-2009 השתתפה בהצגה "תנאים של חיבה".
ב-2010 השתתפה בהצגה "הדוד וניה".
ב-2013 השתתפה בהצגה "סוסים על כביש גהה" של סביון ליברכט בתיאטרון בית לסין.
ב-2016 השתתפה בהצגה "רילוקיישן" של מור פרנק ב"זאפה תל אביב".
בשנת 2020 החלה לשחק במחזה "הנשים של ג'ייק" בתיאטרון חיפה מאת ניל סיימון ובבימויו של אלון אופיר.

חיים אישיים 
ב-9 באוקטובר 2011 נישאה שרף לשלומי שבן, וב-2015 נולד בנם הבכור. ב-2019 נולד בנם השני.

קישורים חיצוניים 

 טל פרי, השחקן דן שפירא, שיכנס לנעליו של רקליף בגרסה הישראלית ויככב בסצנת העירום לצד יובל שרף העירומה גם כן, לא חושש, באתר מאקו, 29 באוקטובר 2008.
 
  
 
 
 
 יפעת הללי, סופרייז: יובל שרף חוגגת יום הולדת, באתר מאקו, 3 ביוני 2012.
 
 
 
 
 
 מיקי לוין, לא קוראים לו אריק: מה שמו של הבן של יובל שרף ושלומי ושבן?, באתר מעריב, 22 במרץ 2015.
 
 יובל שרף נחשפת, באתר TimeOut, ספטמבר 2017
 הדס בשן, בלי פוליטיקלי קורקט: יובל שרף פשוט רוצה שתאהבו אותה, באתר את, 27 בנובמבר 2017
 יובל שרף חושפת באומץ את קשיי ההריון השני , באתר מאקו, 23 בדצמבר 2018.
 יובל שרף ושלומי שבן חשפו את שם בנם השני, באתר xnet, ינואר 2019.
 מלי זיידמן, יובל שרף: "לפני הנישואים לשלומי ולי היו שתי פרידות. הייתי שבורה", באתר מאקו, 14 במרץ 2019.
 
 דליה בן ארי, יובל שרף: "היום יש לי אומץ להודות שאני רוצה לעבוד בחו"ל", באתר את, 19 בנובמבר 2019.
 יובל שרף: 'הקורונה דחפה אותי לצאת לדרך עם פורטל להורים חדש', באתר "און לייף", 3 ביוני 2020.
 נדב שהרבני, מיזם ההורות חדש של יובל שרף: "למדתי שאני תלויה בעצמי והפחד הקיומי שליווה אותי נעלם", באתר ynet, ינואר 2021.
 
 יובל שרף: "התבגרתי מלשנוא את עצמי. מקווה שלא אחזור לשם בחיים" באתר וואלה, 14 באפריל 2022.

הערות שוליים 

שחקניות קולנוע וטלוויזיה ישראליות
שחקניות תיאטרון ישראליות
שחקני תיאטרון ישראלים
דוגמניות ישראליות
דוגמנים ישראלים
בוגרות פנימיית הדסים
בוגרי פנימיית הדסים
בוגרות הסטודיו למשחק ניסן נתיב
בוגרי הסטודיו למשחק ניסן נתיב
פרזנטוריות ישראליות
ישראליות שנולדו ב-1985
ישראלים שנולדו ב-1985